
Hőre lágyuló polimerek fröccsöntési üregnyomásának mérésére alkalmas berendezés tervezése

Kulcsszavak: fröccsöntés, mikrovezérlő, üregnyomás, LabVIEW, erőmérő cella
A dolgozat célja egy eszköz létrehozása, mely lehetővé teszi az üregnyomás mérését műanyag
fröccsöntés közben. A tervezett berendezés a Sapientia EMTE, Marosvásárhelyi Karának
Polimertechnológiai laboratórium eszközkészletét hivatott bővíteni. A tervezés során a fő
hangsúly az egyszerű felhasználhatóságot biztosító kivitelezésre esett. A berendezés két erőmérő
cellával, két HX711 erősítővel, egy ESP32 alapú fejlesztői lappal, illetve az ezekhez tartozó
számítógépes felhasználói felülettel lett megvalósítva. A felhasználói felület a National
Instruments LabVIEW programjával lett elkészítve, majd egy különálló alkalmazásként
véglegesítve. A tervezési lépések során figyelem fordult a berendezés gyakorlati
alkalmazhatóságára is.



